Comuniștii au tăiat internetul în Cuba. Care e motivul.
Comuniștii au tăiat internetul în Cuba. Liderii protestelor au fost arestați. Guvernul cubanez acuză SUA de "asfixiere economică". Biden: Cubanezii au tot dreptul să protesteze.
Puterea din Cuba a răspuns dur la cele mai mari proteste din ultimii 60 de ani: liderii manifestațiilor antiguvernamentale au fost arestați, iar internetul a fost tăiat.Cubanezii sunt pur și simplu disperați: mâncarea a devenit un lux, iar combustibilii și medicamentele sunt o raritate. Guvernul comunist al Cubei a acuzat Statele Unite de "asfixiere economică". Biden a răspuns că poporul cubanez are tot dreptul să protesteze."Nu știu, nu înțeleg. E ilogic ca poliția să protejeze ce se întâmplă acum. Nu avem mâncare, nu avem nimic și doar pentru că sunt oameni care au nevoie. Acum, președintele are mâncare, are orez, are ulei, dar sunt oameni care muncesc și nu au nimic“, spune un locuitor."Trebuie să avem internet. E o necesitate. Dacă nu avem internet, cum să comunicăm? Aproape toată lumea are rude în străinătate. Internetul e foarte important“, reacționează altcineva.